# Mandat Fagsykepleiernettverket i Diakonhjemmet sektor

## Hensikt

Danne et faglig nettverk for en representativ gruppe fagsykepleiere fra Diakonhjemmet sykehus og fagutviklingssykepleiere fra bydelene i Diakonhjemmet sektor.

## Målgruppe

Fagsykepleiere fra Diakonhjemmet sykehus, og fagutviklingssykepleiere i Frogner -, Vestre Aker -, og Ullern bydel samt Sykehjemsetaten.

## Ansvar

* Ansvar for møtene går på omgang og fordeles halvårlig
* Ansvar for faglige innlegg følger ansvar for møtene
* Nettverket planlegger i felleskap neste halvårs program i november og mai.
* Samhandlingsenheten ved DS innkaller til møter og er referent.

## Formål

* Være et læringsnettverk
* Bidra til å identifisere problemområder og løfte disse
* Bidra til å beholde og rekruttere ansatte sykepleiere
* Bidra til bedre pasientforløp, pasientsikkerhet og kvalitet i tjenesten.
* Bidra til økt samhandling, gjensidig forståelse for hverandres situasjon

## 5. Oppgaver/praktisk:

* Ha møter en gang i måneden. Varighet 2 timer.
* Ha et fastsatt et hovedtema for hvert møte
* Møtene skal ha minimum et faglig innlegg.
* Åpne for faglig refleksjon og diskusjon knyttet til tema
* Møtene skal åpne for gjensidig informasjonsutveksling. Dvs. holde hverandre oppdatert med tanke på nyheter, hendelser, endringer, kurs
* Nettverket kan kobles inn i alvorlige avvikssaker knyttet til sykepleiefaglige spørsmål
* Åpne for eventuelt-/ad-hoc saker
* Deltakerne skal sende stedfortreder ved forfall
* Melde saker til Kompetansebroen.